Suresh 83 Views Exports
ఎగుమతుల రంగంలో దూకుడు
న్యూఢిల్లీ, సెప్టెంబరు 17: ఎగుమతుల రంగంలో గత నెల మెరుగైన పనితీరు కనబడింది.దీంతో పెట్రోలి యం ఉత్పత్తులు, ఇంజినీరింగ్‌, రసాయనాల ఎగుమతులు పెరగడంతో ఈ రంగం 10.29 శాతం వృద్దిని నమోదు చేసింది. విలువ ప్రకారం 2381 కోట్ల డాలర్ల 1,52,384 కోట్లు ఎగుమతులు జరి గాయి. ఇది నాలుగు నెలల గరిష్టస్థాయికి చేరింది.ఇదే సమయంలో దిగుమతులు కూడా 21.02 శాతం పెరిగి 3546 కోట్ల డాలర్లు 2,26,944 కోట్లకు చేరాయి. ఫలితంగా వాణిజ్య లోటు 1164 కోట్ల డాలర్లకు 74,496 కోట్లకు చేరింది. ప్రధా నంగా బంగారం దిగుమతులు 69 శాతం పెరిగి 188 కోట్ల డాలర్లు 12,032 కోట్లకు చేరాయి.
అయిల్‌ దిగుమతులు 14.22 శాతం వృద్ధితో 775 కోట్ల డాలర్లు 49,600 కోట్లకు చేరాయి. ఏప్రిల్‌- ఆగస్టు నెలల మధ్య కాలంలో ఎగుమతులు 8.57 శాతం వృద్ధి 11.875 కోట్ల రూపాయలకు చేరగా (7,58,848) దిగుమతులు 26.63 శాతం పెరిగి 18,171కోట్లడాలర్లకు 11,62,944కోట్లకు చేరాయి. ఈ అయిదు నెలల కాలంలోనే వాణిజ్య లోటు 6.314కోట్ల డాలర్లు4,04,096 కోట్లు నమోదైంది. ఎగుమతుల రంగం వరుసగా 12 నెలలుగా వృద్దిని నమోదు చేస్తుందని వాణిజ్య మంత్రిత్వ శాఖ పేర్కొంది. కాగా భారత సేవల రంగం ఎగుమతులు ఈ సంవత్సరం జూలైలో 1.57 శాతం క్షీణించి 1317 కోట్ల డాలర్లకు 84,288 కోట్లు దిగివచ్చినట్లు ఆర్‌బిఐ తెలిపింది. సేవల రంగం దిగుమతులు కూడా ప్రతికూల వృద్దినే నమోదు చేశాయి. దిగుమతులు 1.65 శాతం క్షీణించి 733 కోట్ల డాలర్లు 46.912 కోట్లు దిగివచ్చాయి.
దేశ జిడిపిలో సేవల రంగం వాటా 55 శాతం వరకు ఉంది.సేవల రం గంలో వాణిజ్యలోటు 584కోట్ల డాలర్లని 37,376కోట్లుగా గణాంకాలు వెల్లడిస్తున్నాయి. కరెంట్‌ ఖాతా లోటుక్యాడ్‌ ఈఆర్థిక సంవత్సరం మొదటి త్రైమాసికంలో 1430కోట్ల డాలర్లకు 91,520కోట్లు దూసుకు పోయింది.ఇది జిడిపిలో 2.4శాతం.గత సంవత్సరం ఇదేసమయంలో క్యాడ్‌ 400కోట్ల డాలర్లు 2,560 కోట్లు ప్రధాన వాణిజ్య లోటు పెరిగిపోవడం క్యాడ్‌ దూసుకుపోవడానికి కారణమని క్యాడ్‌ తెలిపింది.